《巡视郧阳城郧阳有行都司成化间新立》
明代·王缜

百雉周遭气势雄，一江萦抱步趋同。地分关陕耕桑外，望入荆襄烟雨中。

设险未须占习坎，开司端可应亨丰。从今郧境随时化，尽向诗书乐古风。

作者简介：广东东莞人，字文哲。弘治六年进士。授兵科给事中，强直敢言。正德初为云南左参政，忤刘瑾，借故罚米五百石，售家产以偿。累迁右副都御史，巡抚苏松诸府，督兵歼刘七于狼山。世宗即位，升南京户部尚书。卒官。